[{"text_idx": "#000004", "text": "Thema\u2019r diwrnod eleni yw Ar draws y Tonnau , lle anogwn bobl i ganfod lleoliadau a ffyrdd newydd o ddefnyddio\u2019r Gymraeg yn ystod y cyfnod hwn a\u2019u rhannu gyda Chymru a\u2019r byd!\nEleni, fel pob blwyddyn arall, hybu\u2019r syniad o ddechrau pob sgwrs gyda shwmae, su\u2019mae neu shwdi yw\u2019r pwrpas!"}, {"text_idx": "#000005", "text": "Nod y diwrnod yw dangos bod y Gymraeg yn perthyn i bawb \u2013 yn siaradwyr rhugl, yn ddysgwyr neu os ydych yn swil am eich Cymraeg. Ac felly os bydd gyda chi gyfle i wneud hyn yn ddiogel ar ddydd Iau Hydref y 15fed yna tagiwch ni i ddangos i ni ac i\u2019r byd sut fyddwch chi\u2019n dathlu\u2019r diwrnod! Os oes digwyddiad wedi ei drefnu ar y dydd yna tagiwch ni a chofiwch annog pawb i ddweud Shwmae neu Su\u2019mae!\nBydd llysgenhadon gyda ni eleni eto\u2019n rhannu eu profiadau ac yn ysbrydoli gyda\u2019r ffocws eleni ar y Gymraeg yn byw ochr yn ochr ag ieithoedd eraill ein cymunedau gan ddangos bod y Gymraeg yn wirioneddol perthyn i bawb o bob cefndir a chenedl.\nMae Shwmae Su\u2019mae am hyrwyddo llwyfan digidol AM eleni er mwyn annog artistiaid, mudiadau, gwyliau a lleoliadau newydd i rannu ac annog creu cynnwys digidol ar gyfer y sianelau ac i rannu eu digwyddiadau ar hyd y flwyddyn. Rydym am i\u2019r cyhoedd ddarganfod a mwynhau\u2019r arlwy sydd ar gael yn barod ar y llwyfan arbennig hwn, yn ogystal a\u0302 denu cynnwys a chynulleidfa newydd i ddigwyddiadau Cymraeg a Chymreig y llwyfan felly gallwn fwynhau clywed a defnyddio\u2019r iaith ar draws y tonnau ble bynnag yr ydym!\nBeth allwn ni wneud yn 2020?\nEr y cyfyngiadau ar ein gallu i symud o gwmpas a chwrdd yn y cnawd, does dim yn ein rhwystro rhag defnyddio\u2019r Gymraeg wrth siopa, wrth dderbyn a chynnig gwasanaeth, yn y cnawd neu ar-lein, wrth ddysgu ac wrth ymlacio!\nFelly dyma rhai o syniadau ar beth allwch chi wneud eleni! Rydyn ni\u2019n gwybod bod gennych chi\u2019r syniadau gorau hefyd felly cofiwch eu rhannu nhw i gyd yr wythnos nesaf! Efallai y byddwch chi\u2019n ysbrydoli eraill!"}]